**[Smolnato mazilo](https://6409875-223072765951520998.preview.editmysite.com/editor/main.php" \o "Links active once published)**

**Osnovni recept:**  
150g extra deviško oljčno olje, 30g čebelji vosek, velika žlica smolne osnove, 5g masla ali karitejevega masla, 1g tinkture mire.

**Izboljšani osnovni recept:**  
  
Namesto čistega extra deviškega oljčnega olja  uporabimo v enaki količini šentjanževo olje, macerat ognjiča, macerat rmana, macerat lakote, macerat arnike, macerat kamilice. Kot dodatek za izboljšanje mazila lahko tudi dodamo: karitejevo maslo, kakavovo maslo, propolis in različne tinkture ( mire, ognjiča, arnike itd.). **DAJTE DOMIŠLJIJI PROSTO POT!**

**Mazilo po tradicionalnem postopku:**  
  
20dag masla ali 20dag neslanega svinjskega sala, 5dag smolnate osnove (po želji lahko tudi več).  
  
Segrejemo maščobo v katero dodamo smolo. Ko se smola in maščoba stopita in povežeta, dobljeno maso še toplo vlijemo v ustrezne posode. Rok uporabe je do 3 mesece v hladilniku!

**Recept naših babic.**  
  
Štirje deli smrekove smole, štirje deli extra deviškega oljčnega olja, en del čebelji vosek.

**Uporaba mazila:**  
  
Smolnato mazilo zmanjšuje bolečine v sklepih, kitah in mišicah. Izboljša gibljivost sklepov, zmanjšuje vnetja.  
  
Uporabljamo ga tudi pri športnih poškodbah mišic in sklepov ter pri revmi. Zdravi suho in poškodovano kožo. Uporablja se za lajšanje bolečin v kolenih, gležnjih, v križu, pri udarcih, pri pikih žuželk, pri zdravljenju preležanin, odrgnin in gnojnih razjed ter pri zdravljenju glivičnih obolenj nohtov. Mazilo deluje **protivnetno**, **antibakterijsko** in **antimikotično,** regenerira kožo ter izboljšuje gibljivost mišic, kit in sklepov.  
  
Mazilo namažemo na prizadeto očiščeno mesto 2 – 3x na dan.  
  
**BODITE VZTRAJNI!**

**Nadja Ivanuša Lubej**